****

**HKBP Yogyakarta**

**ACARA IBADAH**

**Pukul 09:00 Bahasa Batak**

**MINGGU XIX TRINITATIS, 23 Oktober 2022**

00 TANGIANG NA HOHOM BE 811

01 BE 648:1-3 SANGAP DI DEBATA AMA

1

Sangap di Debata Ama, sangap di AnakNa i.

Nang di Tondi Porbadia, Debata na songkal i.

Haleluya, puji Tuhan salelenglelengna i.

2

Puji Raja siparholong, Sipalua jolma i.

Na patauhon hita bongot tu harajaonNa i.

Haleluya, puji Tuhan, Raja na tarsilang i.

...Jongjong di ayat 3...

3

Puji Raja sian surgo, Raja ni huria i.

Raja ni saluhut bangso, Tuhan na sun sangap i.

Langit tano sai endehon sangap di goarNa i.

02 Votum-Introitus-Martangiang:

03 BE 785:1-2 ALO PANGUNJUNAN

1

Alo pangunjunan sai benget ma ho,

Ai molo dung monang lam togu ma ho,

Angka hajahaton sai patunduk ma,

Jesus pangasahon ingkon monang ho.

Jalo pangurupion sian Tuhanta Jesus,

Dapot ho hagogoon mandopang musu i.

2

Sai tundalhon dosa sai burju ma ho,

Unang si insahan di parange ho,

Anak hatiuron baen tiruan ho.

Jesus pangasahon ingkon monang ho.

Jalo pangasahon ingkon monang ho.

Jalo pangurupion d.u.

04 PATIK: 1 Korint 15:58

05 BE 686:1-2

RAMUN DO AU

1

Ramun do au di joloMi, gok dosangki.

Urasi au, o Jesus Birubiru i;

dison do au, patau ma au.

...Jongjong di ayat 2...

2

Na ro do au tu joloMi, gale do au urupi au.

O, Jesus, ala mudarMi,

dison do au, patau ma au.

06 MANOPOTI DOSA:

07 BE 453:1-2 SADA GOAR NA UMULI

1

Sada goar na ummuli sian nasa goar i.

Goar ni Tuhanta Jesus, i do na ummuli i.

GoarMi, Tuhanki, holan i do endengki.

GoarMi, Jesushi do pamalum rohangki.

2

Tung na malum do rohangku, nunga sonang tondingki.

GoarMi do sinjatangku dompak angka musu i.

GoarMi, Tuhanki, holan i do endengki.

GoarMi, Jesushi do pamalum rohangki.

08 EPISTEL:

Poda 16:16-20

16:16 Andul do dumenggan mangomo hapistaran asa sere, jala tagonan do mangomo roha hapantason asa perak.

16:17 Dalan ni halak partigor mandao do sian hajahaton, marhamaol hosana sandiri do manang ise na mangaramoti dalanna.

16:18 Matua ginjang ni roha do patujolo ni hajepolon, jala hatimboon diri patujolo ni hatinggangon.

16:19 Tagonan do serep martondi rap dohot halak na dangol, asa marbagi tabantaban rap dohot na jungkat.

16:20 Manang ise na marateatehon hata ni Debata, jumpangan na denggan, jala halak na marhaposan tu Jahowa maruli tua.

09 BE 209:1-2

NA SONANG AU

1

Na sonang au, dung na mar Tuhan au, tu Tuhan Jesus i

Ai ndang adong, dung naposoNa au, siholsohononki

Ibana nama huihuthon, portibi on ma hutundalhon

Na sonang au, na sonang au.

...Jongjong di ayat 2...

2

Na sonang au, bolong do sasude, na mangarsahi au

Las rohangki, nuaeng nang sogot pe, Diapul Jesus au.

Ndang huholsohon be ngolungku, sude do guru di Amangku

Na sonang au, na sonang au.

10 MANGHATINDANGHON HAPORSEAON

11 KOOR/VG :

12 TINGTING:

13 BE 247:1--- (Persembahan IA, IB, dan II)

SAI HEHE MA HAMUNA

1

Sai hehe ma hamuna, hamu parangan ni

Tuhanta Jesus Krsitus, tu paraloan i.

Ai ndang tarbaen ho monang, nda na mangalo ho

Ai musu ni Tuhanta, tung ingkon talu do.

2

Tangihon panjouonNa, tu hamusuon i

Ihuthon ma hataNa, mangalo dosa i

Ibana do donganmu, mandopang musu i

I pe tongtong haposi, Tuhanta Jesus i.

3

Ndang jadi haposanmu, gogom sandiri, da

Ai tung na so hasea, do i di Debata

Sai naeng basahononNa, di ho sinjatami

Ai ndang tarbaen so talu, musuna baenon ni.

4

Manaon ma ho satongkin, di paraloan i

Tibu do i marujung, dibaen Tuhanta i

Dung i partumpalanna, ma ho di surgo i

DonganNa ho manggomgom, harajaonNa i.

14 JAMITA:

2 Timoteus 2:1-13

2:1 Onpe, ale anaha, margogo ma ho marhitehite asi ni roha ni Kristus Jesus!

2:2 Jadi ma binegem sian ahu di adopan ni torop sitindangi, i ma pasahat tu halak haposan, angka na tau mangajari na asing.

2:3 Gabe dongan manaon haporsuhon ma ho, songon parangan na denggan di Kristus Jesus!

2:4 Ndang olo alit parporang tu angka ulaon pandaraman, asa halomoan ibana di na marsuru ibana.

2:5 Nang na marsiadu pe, ndang dipartumpali, ia so tigor paraloonna i.

2:6 Ingkon siula hauma i jumolo taruli di parbuena!

2:7 Antusi na hudok i; ai lehonon ni Tuhan i do tu ho roha mangarti saluhutna i.

2:8 Paingotingot ma Jesus Kristus, naung dipangolu sian angka na mate, na sian pinompar ni si Daud, hombar tu na hubaritahon i.

2:9 Ala ni i do ahu manaon na porsuk, pola tarrante songon siula hajahaton; alai ndang tarrante anggo hata ni Debata

2:10 Dibahen i, benget do rohangku, manaon saluhutna i, ala ni angka na tarpillit, asa dohot nasida taruli di haluaon, na di bagasan Kristus Jesus, dohot di hasangapon salelenglelengna i.

2:11 Haposan do hata on: Anggo donganna do hita tu hamatean, donganna ma nang tu hangoluan.

2:12 Anggo benget hita manaon, rap mangarajai ma hita sogot. Molo mansoadahon hita, dohot ma Ibana mansoadahon hita.

2:13 So haposan pe hita, tong do haposan anggo Ibana; ai ndang tarsoadahonsa dirina.

15 Ayat Pelean: ***Amsal/Poda/Proverbs 3:9 TEV***

Pasangap ma Jahowa marhite sian hamoraonmu dohot marhite sian patumonaan ni sandok pangomoanmu.

16 BE 848:1--- (Persembahan Pesta Gotilon) DISON ADONG HUBOAN TUHAN

1

Dison adong huboan Tuhan,

parbue ni ngolungku na so tardok nian.

Sadia ma argana Tuhan

molo sai nirajuman sude denggan basaM?

Jalo ma Tuhan, sai las ma rohaM.

2

Tanganhu na metmet da, Tuhan,

na so hea mansari dope au on Tuhan;

Rohangku ma hulehon, Tuhan

na boi pelehononhu gabe las ni rohaM.

Jalo ma Tuhan, sai las ma rohaM.

3

Huingot do hataM da, Tuhan,

ingkon sarihononhon anggim na metmet an;

Ampehon ma tanganMu sangkan,

itak na otik i unang suda nian.

Jalo ma Tuhan, sai las ma rohaM.

17 PANUTUP: Tangiang dohot Pasupasu